Die wêreld in foto’s – 13 November 2018Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. ’n Pakistanse meisie gaan Dinsdag skool in Islamabad. Miljoene meisies in dié land gaan nie skool nie aangesien die regering minder geld aan onderwys bestee. (Foto: B.K. Bangash, AP) Youyou die panda speel buite na sneeu by die Yabuli pandahuis in die noordooste van China se Heilongjiang-provinsie geval het. Youyou (10) het in 2016 duisende kilometers vanaf Sichuan-provinsie na Yabuli gekom. (Foto: Cao Jiyang, Xinhua) ’n Nepalese vrou aanbid Dinsdag die son wat sak aan die oewer van die Bagmatirivier tydens die Chhath Puja-fees in Katmandu, Nepal. (Foto: Niranjan Shrestha, AP) Die bome gooi skadu’s by die Tverskoy-boulevard in Moskou, Rusland. (Foto: Alexander Zemlianichenko, AP) ’n Werker loop Dinsdag verby ’n tent vóór ’n seremonie waar die hoeksteen gelê sal word vir die nuwe moskee-gebou van die Ahmadiyya-Moslemgemeenskap in Marbach naby Erfurt, Duitsland. (Foto: Jens Meyer, AP)